DS «Korsnes»

DS «Korsnes» var et lasteskip bygget ved Rosenberg Mekaniske Verksted A/S som byggenummer 145. I februar 1936 ble skipet levert til rederiet Kr. Jebsen i Bergen.

 Historikk 

Som «Korsnes»

Februar 1936: levert til D/S A/S Nor ved Kr. Jebsen Jr., Bergen
8. oktober 1939: rekvirert av Die Deutsche Kriegsmarine som prise. Satt i fart som «Pregel»
August 1940: D/S A/S Nor ved Kr. Jebsen Jr., Bergen
27. november 1944: senket sammen med MS «Rigel» i Rigel-katastrofen ved Tjøtta på Helgeland. Seks personer omkom.
1946: hevet og ført til Bergen for reparasjoner

DS «Korsnes» (hjemmehavn Bergen) var i oktober 1939 på vei fra Malmö til Baltimore med cellulose da det ble oppbrakt av tysk marine og ført til Hamburg. Prisedomstolen i Hamburg avgjorde at skipet skulle frigis, mens lasten skulle beslaglegges. Før skipet ble frigitt fra Hamburg ble Norge invadert av tyske styrker og skipet dukket opp i Bergen som DS «Pregel» av Hamburg. Den Norske Krigsforsikring for Skib betalte ut erstatning på 1,6 millioner kroner og skipet ble frigitt til foreningen som satte det i drift som DS «Korsnes».

Som «Patria»

1947: D/S Patria A/S II ved Oluf Skjelbred-Knudsen Kristiansand.  Omdøpt til «Patria»
1950: solgt til Skjelbreds Rederi A/S, Kristiansand.

Som «Kahlberg»

1957: solgt til August Zedler, Lübeck, Tyskland
Desember 1965: solgt til Eisen und Metall A/G, Hamburg for opphugging

 Referanser 

Kilder
«Korsnes» sjohistorie.no
«Korsnes» warsailors.com

Kategori:Norske lasteskip
Kategori:Skip fra 1936
Kategori:Hjemmeflåten
Kategori:Krigsforlis
Kategori:Skip sluttseilt 1965
Kategori:Skip bygget ved Rosenberg Mekaniske Verksted
Kategori:Artikler i sjøfart-prosjektet